CELEX: C2006/086/05
Language: fi
Date: 2006-04-08 00:00:00
Title: Yhteisöjen tuomioistuimen tuomio, (suuri jaosto)  31 päivänä tammikuuta 2006 , asiassa C-503/03: Euroopan yhteisöjen komissio vastaan Espanjan kuningaskunta (Henkilöiden vapaa liikkuvuus — Direktiivi 64/221/ETY — Yhteisön ulkopuolisen maan kansalainen, joka on jäsenvaltion kansalaisen puoliso — Maahantulo- ja oleskeluoikeus — Yleisen järjestyksen vuoksi perusteltu rajoitus — Schengenin tietojärjestelmä — Määrääminen maahantulokieltoon)

8.4.2006   
            
            
               FI
            
            
               Euroopan unionin virallinen lehti
            
            
               C 86/3
            
         
      YHTEISÖJEN TUOMIOISTUIMEN TUOMIO,
   (suuri jaosto)
   31 päivänä tammikuuta 2006,
   asiassa C-503/03: Euroopan yhteisöjen komissio vastaan Espanjan kuningaskunta (1)
   
   (Henkilöiden vapaa liikkuvuus - Direktiivi 64/221/ETY - Yhteisön ulkopuolisen maan kansalainen, joka on jäsenvaltion kansalaisen puoliso - Maahantulo- ja oleskeluoikeus - Yleisen järjestyksen vuoksi perusteltu rajoitus - Schengenin tietojärjestelmä - Määrääminen maahantulokieltoon)
   (2006/C 86/05)
   Oikeudenkäyntikieli: espanja
   Asiassa C-503/03, jossa on kyse EY 226 artiklaan perustuvasta jäsenyysvelvoitteiden noudattamatta jättämistä koskevasta kanteesta, joka on nostettu 27.11.2003, Euroopan yhteisöjen komissio, (asiamiehinään C. O'Reilly ja L. Escobar Guerrero), vastaan Espanjan kuningaskunta, (asiamiehenään M. Muñoz Pérez), yhteisöjen tuomioistuin (suuri jaosto), toimien kokoonpanossa: presidentti V. Skouris, jaostojen puheenjohtajat P. Jann (esittelevä tuomari), C. W. A. Timmermans, A. Rosas, J. Malenovský sekä tuomarit S. von Bahr, J. N. Cunha Rodrigues, R. Silva de Lapuerta, K. Lenaerts, E. Juhász, G. Arestis, A. Borg Barthet ja M. Ilešič, julkisasiamies: J. Kokott, kirjaaja: R. Grass on antanut 31.1.2006 tuomion, jonka tuomiolauselma on seuraava:
   
               1)
            
            
               Espanjan kuningaskunta ei ole noudattanut ulkomaalaisten liikkumista ja oleskelua koskevien, yleiseen järjestykseen ja turvallisuuteen sekä kansanterveyteen perustuvien erityistoimenpiteiden yhteensovittamisesta 25 päivänä helmikuuta 1964 annetun neuvoston direktiivin 64/221/ETY 1–3 artiklan mukaisia velvoitteitaan, koska se on evännyt pääsyn tarkastusten asteittaisesta lakkauttamisesta yhteisillä rajoilla Schengenissä 14 päivänä kesäkuuta 1985 tehdyn sopimuksen sopimusvaltioiden alueelle Faridilta ja viisumin tälle alueelle pääsyä varten Faridilta ja Bouchairilta, jotka ovat yhteisön ulkopuolisen maan kansalaisia, jotka ovat Euroopan unionin kansalaisten puolisoja, pelkästään siitä syystä, että heidät on määrätty maahantulokieltoon Schengenin tietojärjestelmässä, tarkastamatta ensin, muodostaisiko näiden henkilöiden oleskelu perustavanlaatuista yhteiskunnan etua uhkaavan todellisen, vallitsevan ja riittävän vakavan vaaran.
            
         
               2)
            
            
               Espanjan kuningaskunta velvoitetaan korvaamaan oikeudenkäyntikulut.
            
         
      (1)  EUVL C 21, 24.1.2004.